stanford-oval/wikipedia huggingface dataset:
אברהם קליר
חייו ופעילותו

אברהם קליר נולד ברדאוץ שבבוקובינה, האימפריה האוסטרו-הונגרית, בשנת 1903 (מקור המשפחה מהעיר קליארי, בסרדיניה, איטליה). הוא סיים את לימודיו בגימנסיה המקומית ולמד הנדסה כימית בטולוז שבצרפת. לאחר מכן שב לעיר צ'רנוביץ בה ניהל מפעלי צביעה. משחר נעוריו היה פעיל בתנועה הציונית והיה חבר "השומר הצעיר" בעיר מולדתו, חברות שעיצבה רבות מגישותיו לענייני עבודה וכלכלה לאורך כל חייו.
קליר עלה לארץ ישראל בשנת 1934 ומיד פנה לעסקי תעשייה וייצור. את מפעלו הראשון הקים ברמת גן בשותפות עם שמואל זקס - "ארגמן מפעלים לצביעת טקסטיל בע"מ" - שהיה מפעל חייו, בו השקיע את מרב מרצו ובו יישם את רעיונותיו. "ארגמן" נמנה עם המפעלים הפרטיים הראשונים בארץ, שהנהיגו מועצות ייצור משותפות להנהלה ולעובדים, בהתבסס על שיטת הנורמות והפרמיות. הוא השקיע מאמץ רב ברווחת עובדיו והעניק מלגות לימודים לילדיהם. קליר נחשב לאחד הראשונים בקרב התעשיינים שמצא שפה משותפת עם ההסתדרות, למרות הביקורת שלו על ההסתדרות המחבלת בפריון העבודה ופוגעת במשק. בשנת 1962 השבית קליר מפעל של ארגמן בבני ברק בגלל ניסיון של ועד העובדים להתערב בהסדרי העבודה במפעל. בשנת 1966 נענה לקריאת הממשלה ליישם את מדיניות פיזור האוכלוסין ולהקים מפעלים בעיירות פיתוח. קליר העתיק ליבנה את "ארגמן", שהייתה, בינתיים, לתשלובת גדולה שהעסיקה מעל ל-1,000 עובדים.. בשנת 1972 העביר את ניהול "ארגמן" לבנו שמעון קליר.
קודם לכן, ב-1953, התנדב אברהם קליר לשמש מנהל מחלקת העור והטקסטיל במשרד האספקה והקיצוב. כאיש "הדולר לשנה", מילאו בשנים הראשונות למדינה מספר תעשיינים תפקידים בכירים בממשלה, חלקם ביוזמתם וחלקם ביוזמתה של ההתאחדות.
באפריל 1962 נבחר לנשיאות הוועד הארצי של קק"ל וקרן היסוד כנציג התאחדות התעשיינים. בפברואר 1962, קיבל על עצמו להיות יו"ר הנשיאות של התאחדות בעלי התעשייה, במקומו של יהודה בר נתן, לאחר שבתחילה סירב לקבל את התפקיד. במשך שנים רבות, לפני שנתמנה לתפקיד זה וגם לאחר שסיימו, מילא קליר תפקידים מרכזיים בהתאחדות ובמשך 20 שנה כיהן ברציפות כחבר הנשיאות.
קליר היה ראש הרשימה הפרוגרסיבית בבחירות למועצת עירית רמת גן. בשנים 1947-1953 היה חבר מועצת עיריית רמת גן מטעם המפלגה הפרוגרסיבית. בשנת 1949 ביקש לקדם בנייה לעולים חדשים בעיר, דרישה שתאמה את עמדת מפלגות הפועלים ונגדה את עמדת הסיעות האזרחיות בעיר.
בשנים הבאות שימש חבר במועצת המנהלים של בנק לאומי לישראל ויו"ר הדירקטוריון של מפעלי ים המלח. כמו כן, היה חבר הדירקטוריון של הטכניון, חבר הוועד הפועל של האוניברסיטה העברית בירושלים, חבר הנהלת "אורט" וחבר דירקטוריונים של חברות שונות. בשנת 1972 היה חבר ועדת החקירה בראשות השופט אלפרד ויתקון בעניין "נתיבי נפט". 
ביוני 1976 העניקה ההתאחדות לאברהם קליר את "פרס התעשייה". שנה לאחר מכן, ביום העצמאות 1977, הוענק לו פרס ישראל "על שירות חיים למופת בעבודה ובתעשייה". הוא היה התעשיין הראשון שזכה בתואר הזה.
במרץ 1978, הגשים קליר רעיון נוסף - הקמת קרן למימון פרויקטים חברתיים למען הקשישים ונוער טעון טיפוח. הקרן הוקמה על ידי בנק לאומי לישראל לציון שנתו ה-75. אברהם קליר הועמד בראש הקרן.
ביום העצמאות 1985 נמנה קליר עם 12 מדליקי המשואות בהר הרצל, כמייצג דור המייסדים של התעשייה בארץ.
מפעל חיים אחר של קליר היה הקמתו של "בית צבי" ברמת גן, להנצחת זכרו של בנו צבי, שנפל במלחמת העצמאות. הדרך העולה מבית צבי להר הבנים נקראת משעול נעימה ואברהם קליר.
הערות שוליים

↑  ק. שבתאי, שמש אחד ושלושה ליקויים, דבר, 27 בפברואר 1953
↑  מפת תל אביב והאזור, 1958, הדפסת 1960 ע"י מחלקת המדידות, עם סימון מיקום 'מפעל ארגמן' בבני ברק (מס' 585 במפתח), באתר הספרייה הלאומית, אוסף המפות ע"ש ערן לאור
↑  ישעיהו אביעם, בעל "ארגמן": לא אהיה פקיד תשלומים, מעריב, 20 במאי 1962
ישעיהו אביעם, אחרי שבית של שבועיים הונעו המכונות ב"ארגמן", מעריב, 3 ביוני 1962
↑  מיכאל יעקובסון, סיבוב במה שנותר ממפעל ארגמן (בעקבות הספר) / אדריכל רם כרמי, באתר חלון אחורי, ‏2010-07-07
↑  נבחרה נשיאות הועד הארצי של קק"ל - קרן היסוד, דבר, 10 באפריל 1962
↑  א. קליר מסרב לכהן כיו"ר נשיאות התעשיינים, מעריב, 11 ביוני 1962
↑  דב כספי, רמת גן נחלצת מפרנסיה, דבר, 25 באפריל 1947
↑  רמת גן, דבר, 29 במאי 1947
אסיפות המפלגה הפרוגרסיבית, דבר, 26 באוקטובר 1950
↑  רמת גן - הדוחק בשיכון מחבל בעלייה, דבר, 23 במרץ 1949
↑  הגיע תור התעשייתיות, מעריב, 21 באוגוסט 1962
↑  פרס התעשייה, באתר התאחדות התעשיינים בישראל
↑   יום העצמאות | 1985, באתר כאן ארכיון, 24 באפריל 1985
משעול נעימה ואברהם קליר ליד בית צבי
מפעל ארגמן ברמת גן, 1938
Pioneer 2M

| --- | --- |

Pioneer 2M
 מאפיינים כלליים
 יצרן:  Aleksandrovich Tikhomirov
 שנות ייצור:  1961
 הרכבה:  רוסיה רוסיה
 מודל קודם:  Pioneer 1
 מפרט טכני
 מנוע:  מונע על ידי 2 טורבינות גז, כל טורבינה מפיקה  800 כ"ס ב-50,000 סל"ד
 מהירות מרבית:  311.419 קמ"ש
דגם "Pioneer 2M"
Pioneer 2M (באנגלית: Pioneer 2M) היא מכונית מרוץ, אשר הורכב בה מנוע טורבינה מונע על ידי טורבינת גז כפולה, אשר נבנתה בברית המועצות בשנת 1961 על ידי "קבוצה סובייטית VII" בהנחייתו של הספורטאי והמהנדס "Aleksandrovich Tikhomirov"
קביעת שיא המהירות ל-311.41 קמ"ש הפך את דגם ה"Pioneer 2M" למכונית המהירה ביותר בברית המועצות בשנת 1961. דגם ה""Pioneer 2M שבר 13 שיאי עולם עד שנת 1972.
דגם ה"Pioneer 2M" התבסס על דגם ה-"Pioneer 1" שנבנה בשנת 1960.
"קבוצה סובייטית VII" - מטרתה הייתה לשבור את "מהירות מרוץ הקרקע" (Land speed racing).
"Pioneer 2M"

מנוע טורבינה מונע על ידי טורבינת גז כפולה
מושב בודד
גוף הרכב עשוי מאלומיניום
גלגלים - סגסוגת מגנזיום
מהירות שיא - 311.41 קמ"ש (נמדד ב"Lake Baskunchak", למרחק של 1.0 ק"מ)
ראו גם

הציפור הכחולה Proteus CN7
רנו Étoile Filante
הערות שוליים

↑  טורבינת גז היא רכיב המניע את מכלול הרכיבים הסובבים במנוע והנפוץ כיום במנועי טורבינה המשמשים בעיקר להנעת כלי טיס
↑  דגם "Pioneer 2M" en.sovetcars.ru/pioneer
↑  דגם "Pioneer 2M" enacademic.com/dic.nsf
See You on the Other Side

See You on the Other Side הוא אלבום האולפן השביעי של להקת הנו מטאל קורן. האלבום יצא לאור בדצמבר 2005 ומכר מעל חצי מיליון עותקים בחודש הראשון ליציאתו. זהו אלבומה הראשון של הלהקה ללא הגיטריסט בראין וולץ' והראשון מאז Issues שזכה בפלטינה כפולה.
רשימת השירים באלבום

4:18 - Twisted Transistor
Politics – 3:16
Hypocrites – 3:49
Souvenir – 3:49
10 or a 2-Way – 4:41
Throw Me Away – 4:41
Love Song – 4:18
Open Up – 6:19
Coming Undone – 3:19
Getting Off – 3:25
Liar – 4:14
For No One – 3:37
Seen It All – 6:19
Tearjerker – 5:05
Piriform

| --- | --- |

 נתונים כלליים
 סוג:  חברה פרטית
 תקופת הפעילות:  2004–הווה (כ־20 שנה)
 חברת אם:  Avast Software 
 מיקום המטה:  רחוב יורק 78, לונדון
 משרד ראשי:  לונדון, בריטניה
 בעלות:  פרטית
 ענפי תעשייה:  תוכנת מחשב
 מוצרים עיקריים:  CCleaner, Recuva, Defraggler, Speccy
  
 www.piriform.com
 
Piriform היא חברה בריטית בבעלות פרטית, העוסקת בתחום תוכנות אופטימיזציה (מיטוב) של מחשבים (אנ'), ומוכרת בעיקר בזכות התוכנה שפיתחה, "CCleaner", המהווה את מוצר הדגל של החברה.
פירוש המילה "Piriform" בעברית הוא "צורת אגס", ומכאן סמליל החברה, המורכב משמהּ הלועזי, ומציור של אגס המשובץ בו.
על החברה

Piriform עוסקת בתחום תוכנות אופטימיזציה של מחשב. בין היתר היא מתמחה בהאצת מהירות המחשב, ובטיחות ופרטיות במחשב.
לחלק מהתוכנות של החברה קיימות גרסאות מוגבלות, המופצות בחינם.
פרטים:
לחברה משרדים ראשיים בלונדון, ומשרדים נוספים בניו-יורק ומזרח אירופה.
החברה מפיצה את יישומיה ביותר מ-40 שפות בעולם, בין היתר בעברית.
יישומי החברה כוללים תאימויות מוסמכות של מיקרוסופט עם Windows 8 וחתימת קוד על ידי חברת "Verisign".
תוכנות מוכרות

בין היתר, סיפקה Piriform מספר תוכנות שצברו פופולריות רבה בקרב קהל היעד של תוכנות מיטוב מחשבים, בשל אמינותן וביצועיהן המרשימים לאורך זמן.
תוכנות מוכרות:
Recuva – תוכנה לשחזור קבצים שאבדו או נמחקו, ממחשב, דיסק או דיסק נשלף. התוכנה משווקת בגרסה חינמית או בגרסה עסקית.
CCleaner – תוכנה העוסקת במספר תחומים במחשב האישי- ניקוי המערכת מקבצים שאינם שימושיים, הגנה על הפרטיות ועוד. גם תוכנה זו משווקת בגרסה חינמית, ובגרסה עסקית. תוכנה זו פופולרית במיוחד, והותקנה, ע"פ דיווח החברה, יותר ממילארד פעמים (כ-25% מכלל המחשבים בעולם).
Defraggler – תוכנה העוסקת באיחוי קבצים או כוננים. גם תוכנה זו משווקת בשתי הגרסאות.
Speccy – תוכנה לניתוח חומרה, המנגישה לצרכן מידע רחב על המחשב שלו. משווקת בשתי גרסאות.
ראו גם

דיסק קשיח
שחזור קבצים
אהרן שלוש (ניצב)

| --- | --- |

אהרן שלוש במדי משטרת ישראל  תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  19 באוגוסט 1921 תל אביב, פלשתינה (א"י)
 פטירה:  21 בספטמבר 2004 (בגיל 83)
 מדינה:  ישראל 
 השתייכות:   ההגנה   משטרת ישראל
 תקופת הפעילות:  1938 – 1948 (ההגנה)   1950 – 1973 (משטרה)   1977 – 1980 (משטרה)
 דרגה:    ניצב
 
אהרן שלוש (19 באוגוסט 1921 - 24 בספטמבר 2004) היה ניצב במשטרת ישראל.
חייו

שלוש נולד בתל אביב, בן למשה שלוש, ולמד בגימנסיה הרצליה. משנת 1938 שירת בארגון ההגנה ועם קום המדינה בצה"ל. בשנת 1949 עבר לעבוד במשרד הפנים והיה קצין מחוז בנושא מיעוטים. באוקטובר 1950 הצטרף למשטרת ישראל והיה ראש מדור מיעוטים במחלקה לתפקידים מיוחדים. לאחר מבצע קדש מונה לראש הלשכה המקומית לתפקידים מיוחדים בעזה.
בשנת 1959 מונה לראש המחלקה לתפקידים מיוחדים במטה הארצי של המשטרה. בין השנים 1963–1965 שהה בארצות הברית ולמד במכללה לביטחון לאומי (בשנים אלו החליף אותו בתפקידו מאיר נוביק). בשובו לארץ חזר לראשות המחלקה ובשנת 1971 קודם לדרגת תת-ניצב. בשנת 1972 מונה לסגן מפקד מחוז דרום ובהמשך אותה שנה מונה למפקד המחוז. במהלך 1973 פרש מהמשטרה ועבר לשמש מזכיר אקדמי של אוניברסיטת תל אביב, אך בשנת 1977 חזר למשטרה ועד 1980 עמד בראש אגף החקירות.
בשנת 1980 חזר שלוש לאוניברסיטת תל אביב ושימש דיקן הסטודנטים. כגמלאי המשטרה היה חבר בית הדין המשמעתי.
שלוש היה נשוי פעמיים. מאשתו הראשונה, מרים לבית אנג'ל, נולדו שתי בנות - גילה הנשואה לשחקן אלכס פלג ודליה. מאשתו השנייה, עליזה לבית בונה נולד הבן דורון.
חיבר את הספר "מגאלאבייה לכובע טמבל" (1997), שבו הביא את סיפור משפחתו, החל מראש המשפחה שעלה ארצה מאוראן.
Sweet Melody

Sweet Melody (בעברית: מנגינה מתוקה) הוא סינגל שהוקלט על ידי להקת הבנות הבריטית ליטל מיקס. השיר יצא לאור ב-23 באוקטובר 2020, כסינגל מתוך אלבום אלבומה השישי של הלהקה Confetti, על ידי חברת התקליטים תקליטי RCA UK. השיר הוא הסינגל השלישי מתוך האלבום.
רקע וכתיבה

ב-18 באוקטובר 2020, הלהקה פרסמה סרטון טיזר בעמוד הטוויטר, ורמזה להודעה בקרוב. ב-19 באוקטובר, חשפה את תאריך יציאת השיר יחד עם תצוגה מקדימה של הקליפ שלו. השיר עצמו נכתב על ידי בריאן גרסיה, מורטן ריסטורפ, רובין אוליבר פריד, אוזואכי אמניקה, טיילור פארקס והופק על ידי אוליבר פריד, טיילור פארקס, אוזואכי אמניקה, ריסי ופיפלס.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8 מיליון השמעות.
וידאו קליפ

הווידאו קליפ פורסם בערוץ היוטיוב של ליטל מיקס ב-23 באוקטובר 2020, בסמוך לצאת הסינגל עצמו.
פרסים ומועמדויות

| שנה | פרס | קטגוריה | תוצאה |
| --- | --- | --- | --- |
| 2020 | 100 השירים הטובים לשנת 2020 של מגזין בילבורד | 100 השירים הטובים לשנת 2020 של מגזין בילבורד | מקום 99 |
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  עולמי | בילבורד גלובל 200 | 72 |  |
|  אירופה | אירופה הוט 100 | 4 |  |
|  אירלנד | מצעד הסינגלים האירי | 8 |  |
|  ארצות הברית | בילבורד הוט 100 | - |  |
|  ארצות הברית | מצעד שירים דיגיטליים | 39 |  |
|  הולנד | מצעד 40 הסינגלים ההולנדיים | 2 |  |
|  הונגריה | Rádiós Top 40 | 17 |  |
|  הממלכה המאוחדת | מצעד הסינגלים הבריטי | 1 |  |
|  יוון | IFPI Greece | 78 |  |
|  ליטא | AGATA | 99 |  |
|  ניו זילנד | המצעד הניו זילנדי הרשמי | 8 |  |
|  סקוטלנד | מצעד הסינגלים הסקוטי | 1 |  |
|  פלנדריה | אולטראטופ 50 | 15 |  |
|  שווייץ | המצעד השווייצרי | 83 |  |
נתוני מכירות

| מקום | תארים | מכירות |
| --- | --- | --- |
| בריטניה (BPI) | זהב | 400,000 |
 מכירות + הזרמת מדיה בלבד
היסטוריית יציאות לאור

| מדינה | תאריך יציאה | פורמט | גרסה | חברת תקליטים | מקור |
| --- | --- | --- | --- | --- | --- |
| עולם | 23 באוקטובר 2020 | הזרמת מוזיקה • הורדה דיגיטלית | מקורית | תקליטי RCA UK |  |
| עולם | 23 באוקטובר 2020 | הזרמת מוזיקה • הורדה דיגיטלית | רמיקס עם PS1 | תקליטי RCA UK |  |
| בריטניה | 23 באוקטובר 2020 | רדיו להיטים עכשוויים | מקורית | תקליטי RCA UK |  |
| אוסטרליה | 6 בנובמבר 2020 | רדיו להיטים עכשוויים | מקורית | סוני מיוזיק |  |
| בריטניה | 7 בנובמבר 2020 | מוזיקה עכשווית למבוגרים | מקורית | תקליטי RCA UK |  |
הערות שוליים

↑  בריאן גרסיה, מורטן ריסטורפ, רובין אוליבר פריד, אוזואכי אמניקה, טיילור פארקס
↑  אוליבר פריד, טיילור פארקס, אוזואכי אמניקה, ריסי, פיפלס
1 2 3 4  Little Mix drop new single 'Sweet Melody' with amazing video, www.planetradio.com (באנגלית)
1 2 3 4  Sweet Melody, spotify, ‏2020-10-23 (באנגלית)
↑  🔥🔥🔥, twitter (באנגלית)
↑  Went something like... 🔥 SWEET MELODY 23.10, twitter (באנגלית)
↑  Little Mix – Sweet Melody (באנגלית), נבדק ב-2020-04-24
↑  Holiday, נבדק ב-2020-09-26
↑   Little Mix - Sweet Melody (Official Video), סרטון  באתר יוטיוב (אורך: 3:32)
↑  British Phonographic Industry
↑  Sweet Melody - Single by Little Mix, Apple Music (באנגלית)
↑  Sweet Melody (PS1 Remix) - Single by Little Mix & PS1, Apple Music (באנגלית)
↑  BBC - Radio 1 Playlist, bbc (באנגלית)
↑  Singles to Radio, themusicnetwork (באנגלית)
↑  BBC - Radio 2 New Music Playlist, bbc (באנגלית)
| ליטל מיקס |
| --- | --- | --- |
| פרי אדוארדס • לי-אן פינוק • ג'ייד ת'ירלוול   ג'סי נלסון   דיסקוגרפיה • פרסים ומועמדויות • שירים | פרי אדוארדס • לי-אן פינוק • ג'ייד ת'ירלוול   ג'סי נלסון   דיסקוגרפיה • פרסים ומועמדויות • שירים |  |
| אלבומי אולפן | DNA • Salute • Get Weird • Glory Days • LM5 • Confetti |  |
| אלבומי אוסף | Between Us |  |
| סיבובי הופעות | DNA Tour • Salute Tour • The Get Weird Tour • The Glory Days Tour • Summer Hits Tour • LM5: The Tour • The Confetti Tour |  |
| ערכים קשורים | The X Factor • Little Mix The Search |  |
| ליטל מיקס – סינגלים |
| --- | --- | --- |
| DNA | "Wings" • "DNA" • "Change Your Life" • "How Ya Doin'?" |  |
| Salute | "Move" • "Little Me" • "Salute" |  |
| Get Weird | "Black Magic" • "Love Me Like You" • "Secret Love Song" • "Hair" |  |
| Glory Days | "Shout Out to My Ex" • "Touch" • "No More Sad Songs" • "Power" |  |
| LM5 | "Woman Like Me" • "Think About Us" • "Joan of Arc" • "Wasabi" |  |
| Confetti | "Break Up Song" • "Holiday" • "Sweet Melody" • "Confetti" |  |
| Between Us | "Love (Sweet Love)" • "No" |  |
| סינגלים אחרים | "Cannonball" • "Word Up!" • "Reggaetón Lento (Remix)" • "Only You" • "Bounce Back" • "One I've Been Missing" • "No Time for Tears" •  "Heartbreak Anthem" • "Kiss My (Uh-Oh)" |  |
| --- | --- |
בקרת זהויות :  MusicBrainz work: d51e4761-6602-4552-bf3d-63eddc016247
Seef Mall

| --- | --- |

ציור של מבנה הקניון
 מידע כללי
 סוג:  מרכז קניות 
 מיקום:  מאלמה
 מדינה:  בחריין 
 הקמה ובנייה
 תקופת הבנייה:  ? – 6 באוקטובר 1997
 תאריך פתיחה רשמי:  1997 
 מידות
 קומות:  2
 קואורדינטות:  26°13′55″N 50°32′12″E﻿ / ﻿26.23205°N 50.53675833°E﻿ / 26.23205; 50.53675833
 www.seef.net
  (למפת מנאמה מוגדלת) Seef Mall(למפת מנאמה רגילה) Seef Mall he
 
Seef Mall (בערבית: مجمع السيف) הוא הקניון השני בגודלו בממלכת בחריין. הקניון מנוהל על ידי חברת Seef Propertie.
הקניון ממוקם במנאמה, בירת ממלכת בחריין. בקניון מבקרים כ-25,000 בממוצע ביום.
הקניון

קניון סיף מחובר לשורה של שנמצאות בקצה המערבי של הקניון וכן בסמוך למתחם הקניות אל עאלי ממוקם בסמוך לקצה המזרחי בכניסה ליד חנות של רשת הבגדים הבריטית מרקס אנד ספנסר. מדרום לקניון נמצא כביש מהיר על שמו ראש ממשלת בחריין, שייח' כליפה בן סלמאן. מעבר לכביש המהיר נמצא קניון נוסף שמשמש את תושבי מנאמה והוא קניון בחריין. מדרום מזרח נמצא גם מרכז הכנסים המרכזי של בחריין "מרכז התערוכות והכנסים הבינלאומי של בחריין".
קניון סיף נפתח בשנת 1997 וזכה להצלחה מידית, בשנת 2007 היא נקראה על ידי קבוצת העסקים באוקספורד כ"מיזם הנדל"ן המצליח ביותר עד כה" וזאת בגלל ניצול ההצלחה הכספית חסרת התקדים של הקניון.
הערות שוליים

↑  Seef Mall Media (אורכב 15.03.2016 בארכיון Wayback Machine), GMI.
↑  Seef Mall introduces 'Grab for Cash' concept, AMEinfo.com, 8 April 2009.
↑  Seef Properties unveils design of Seef Mall's West Wing Expansion, AMEinfo.com, 30 January 2005.
↑  "Government of Bahrain to confirm Seef Properties IPO". Al Bawaba (באנגלית). נבדק ב-15 בנובמבר 2019. {{cite news}}:  (עזרה)
↑  Fraser Suites, Seef, Bahrain.
ערך זה הוא קצרמרבנושא בחריין. אתם מוזמנים לתרום לוויקיפדיה ו.
STS-110

STS-110, היא משימה בתוכנית מעבורות החלל של נאס"א לתחנת החלל הבינלאומית. במשימה זו שוגרה האטלנטיס והותקן חלק ה-S0 Truss, שנותן תמיכה למבנה התחנה.
צוות

מפקד המשימה: ארצות הברית מייקל בלומפילד
טייס: ארצות הברית סטפן פריק
מומחה למשימה: ארצות הברית ג'רי רוס (Jerry L. Ross)
מומחה למשימה: ארצות הברית סטיבן סמית (Steven L. Smith)
מומחית למשימה: ארצות הברית אלן אוצ'ואה
מומחה למשימה: ארצות הברית לי מורין (Lee M.E. Morin)
מומחה למשימה: ארצות הברית רקס ולהיים
המשימה

השיגור תוכנן ל-4 באפריל אך נדחה מסיבה טכנית. הוא בוצע מכן שיגור 39B במרכז החלל קנדי ב-8 באפריל 2002. ב-10 באפריל המעבורת התחברה למודול "דסטיני" בתחנת החלל הבין-לאומית בה שהתה משלחת מס' 4 לתחנת החלל הבין-לאומית בפיקוד יורי אונופריינקו.
מטרתה העיקרית של משימת STS-110 הייתה לחבר את חלק ה-S0 Truss למודול המעבדה בתחנת החלל הבינלאומית. חלק זה היווה את הבסיס לחלקים S1 ו-P1 שהורכבו בשתי המשימות שלאחר משימה זו (STS-111 ו-STS-112 בהתאמה). להשלמת המשימה נדרשו 4 פעילויות חוץ רכביות באורך כולל של כ-28 שעות. בכל פעילות השתתף זוג אסטרונאוטים. לאחר סיום מוצלח של המשימה, ב-17 באפריל מעבורת התנתקה מתחנת החלל.
הנחיתה בוצע ב-19 באפריל במסלול נחיתה מס' 33 במרכז החלל קנדי.
ראו גם

משימות מעבורות החלל
STS-112

STS-112, היא משימת בת 10 ימים בתוכנית מעבורות החלל של נאס"א. המעבורת טסה לתחנת החלל הבינלאומית באוקטובר 2002. מטרת המשימה היה להרכיב את חלק ה-S1 והמשך בניית תחנת החלל.
צוות

מפקד המשימה: ארצות הברית ג'פרי אשבי (Jeffrey S. Ashby)
טייסת: ארצות הברית פמלה מלרוי (Pamela A. Melroy)
מומחה משימה: ארצות הברית דייוויד וולף (David A. Wolf)
מומחה משימה: ארצות הברית פירס סלרס (Piers J. Sellers)
מומחית משימה: ארצות הברית סנדרה מגנוס
מומחה משימה: רוסיה פיודור יורצ'יחין
המשימה

מעבורת החלל אטלנטיס שוגרה מכן שיגור 39B במרכז החלל קנדי ב-7 באוקטובר 2002 כמתוכנן. ב-9 באוקטובר היא התחברה לתחנת החלל הבין-לאומית. באותה עת בתחנת החלל כבר היה משלחת מס' 5 לתחנת החלל הבין-לאומית בפיקוד ולרי קורזון.
ב-10 באוקטובר וולף וסלרס ביצעו פעילות חוץ רכבית שנמשכה 7 שעות. בפעילות זו הם התחילו בהתקנה וחיבור של מודול S1 למערכות התחנה. להשלמת המשימה נדרשו פעילויות חוץ רכביות נוספות שנערכו ב-12 באוקטובר וב-14 באוקטובר. התקנה הסתיימה בהצלחה לאחר כ-20 שעות עבודה.
בנוסף לכך בתא המטען של המעבורת היה ציוד למספר ניסויים שבוצעו בהמשך על ידי צוות תחנת החלל.
ב-16 באוקטובר מעבורת התנתקה מתחנת החלל והיא נחתה במסלול נחיתה מס' 33 במרכז החלל קנדי ב-18 באוקטובר.
בגלל אסון קולומביה טיסות המשך של המעבורת נדחו והיא שוגרה לחלל בפעם נוספת רק בשנת 2006.
ראו גם

משימות מעבורות החלל
מעבורת אטלנטיס כשעליה חלק S1
Pip

| --- | --- |

 מחזור חיים:  4 באפריל 2011 – הווה (13 שנים)
 מערכת הפעלה:  חוצה-פלטפורמות 
 נכתבה בשפות:  פייתון
 סוג רישיון:  רישיון MIT
 קוד מקור:  https://github.com/pypa/pip 
 pip.pypa.io
 
pip היא מערכת ניהול חבילות הכתובה בפייתון, ומשמשת להתקנה ולניהול של חבילות תוכנה. המערכת מחוברת למאגר מקוון של חבילות ציבוריות, הנקרא Python Package Index (אנ').
רוב ההפצות של פייתון מכילות pip שהותקן בתוכן מראש. החל מגרסת פייתון 2.7.9 (בסדרת פייתון 2), והחל מגרסת פייתון 3.4, pip כלול כברירת מחדל.
היסטוריה

pip הוצגה לראשונה בשנת 2008 כמערכת בשם pyinstall. המערכת פותחה על ידי איאן בקינג (היוצר של חבילת virtualenv), כחלופה ל-EasyInstall. השם החדש, pip, נבחר מבין ההצעות שקיבל היוצר בפוסט בבלוג שלו. לפי בקינג עצמו, השם הוא ראשי תיבות רקורסיביים של "pip Installs Packages".
בשנת 2011 הוקמה PyPA - סמכות החבילות של Python שתפקידה לקחת אחריות על התחזוקה של pip ושל virtualenv.
בשנת 2014, עם שחרור גרסה 6.0 של pip, תהליך בחירת מספר הגרסה שונה לפורמט X.Y, והספרה המקדימה "1" הושמטה.
ממשק שורת פקודה

ממשק שורת הפקודה של pip משמש להתקנת חבילות לוקאליות על המכונה המריצה את הקוד. על פי רוב, התקנה של חבילות תוכנה תבוצע על ידי הפקודה install והסרה של חבילות תבוצע באמצעות פקודת uninstall. כך לדוגמה, עבור חבילה בשם package-name ניתן להשתמש בפקודה pip install package-name כדי להתקין את החבילה, ובפקודה pip uninstall some-package-name כדי להסיר את החבילה.
ניהול רשימת חבילות

pip מאפשר לנהל את רשימת החבילות ואת מספרי הגרסאות הדרושות להרצת פרויקט נתון. הכלי משתמש בקובץ "דרישות" (מאנגלית: requirements) שמפורטות בו החבילות השונות הדרושות לפרויקט, בצירוף הגרסה הנדרשת לכל חבילה. הכלי מאפשר גם להתקין את החבילות בסביבה וירטואלית, ובכך להבדיל בין גרסאות של חבילות הדרושות לפרויקט אחד מאלו הדרושות לאחר.
ראו גם

אנקונדה (מנהל חבילות תוכנה)
הערות שוליים

↑  18 Aug 2020 László Kiss Kollár Feed 256up 11 comments, Managing Python packages the right way, Opensource.com (באנגלית)
↑  PEP 503 -- Simple Repository API, Python.org (באנגלית)
↑  pip install - pip documentation v21.3.1, pip.pypa.io
↑  Topp Engineering » pyinstall: A New Hope, web.archive.org, ‏2008-09-27
↑  Packaging History — PyPA documentation, www.pypa.io
↑  pyinstall pybundles, www.ianbicking.org
↑  pyinstall is dead, long live pip!, www.ianbicking.org
↑  pip documentation v21.3.1, pip.pypa.io
STS-106

STS-106, היא המשימה ה-99 בתוכנית מעבורות החלל של נאס"א והמשימה ה-22 של מעבורת החלל אטלנטיס. מטרתה העיקרית של משימה זו הייתה המשך הרכבת תחנת החלל הבין-לאומית וביצוע ניסויים.
צוות

מפקד המשימה:ארצות הברית טרנס וילקאט
טייס:ארצות הברית סקוט אלטמן (Scott D. Altman)
מומחה למשימה:ארצות הברית אדוארד לו (Edward T. Lu)
מומחה למשימה:ארצות הברית ריצ'רד מסטרקיו (Richard A. Mastracchio)
מומחה למשימה:ארצות הברית דניאל ברבנק (Daniel C. Burbank)
מומחה למשימה: רוסיה יורי מלנצ'נקו (Yuri Malenchenko)
מומחה למשימה: רוסיה בוריס מורוקוב ( Boris Morukov)
המשימה

מטרתה העיקרית של משימה זו הייתה להכין מודול זבזדה לשימוש ומתן אפשרות לנוכחות קבועה של צוותים בתחנת החלל הבין-לאומית.
המעבורת שוגרה ב-8 בספטמבר 2000 וב-10 בספטמבר התחברה לתחנת החלל הבין-לאומית. באותה עת לתחנת החלל כבר הייתה מחוברת חללית אספקה פרוגרס М1-3 שהמתינה לפירוק הציוד.
ב-11 בספטמבר לו ומלנצ'קנו ביצעו פעילות חוץ רכבית שנמשכה מעל ל-6 שעות. בפעילות זו הם חיברו כבלים שונים בין מודול "זבזדה" לבין מודול "זאריה". למחרת החלו עבודות בהעברת מטענים שונים ממעבורת לתחנת החלל. בסך הכול הועברו 2,722 ק"ג של ציוד ומצרכים שונים. בנוסף לכך הועבר ציוד שסופק בחללית אספקה רוסית. בסך הכול הועבר כ-5 טונות ציוד ומצרכים.
ביום חמישי של המשימה במודול "זבזדה" הותקנו סוללות מצברים נוספות. בהמשך בוצעו פעולות נוספות הקשורות לתחזוקת תחנת החלל.
המעבורת נחתה במרכז החלל קנדי במסלול נחיתה מס' 15 ב-20 בספטמבר.
ראו גם

משימות מעבורות החלל
STS-109

STS-109, היא משימה בתוכנית מעבורות החלל של נאס"א.
במשימה זו נשלחו האסטרונאוטים לבצע עבודות תחזוקה בטלסקופ החלל האבל. בחמש הליכות חלל החליפו האסטרונאוטים את הציוד לטלסקופ. זוהי הייתה המשימה המוצלחת האחרונה של מעבורת החלל קולומביה.
צוות

מפקד המשימה: ארצות הברית סקוט אלטמן (Scott D. Altman)
טייס: ארצות הברית דואן קריי (Duane G. Carey)
מפקד מטען: ארצות הברית ג'ון גרנספלד (John M. Grunsfeld)
מומחה למשימה: ארצות הברית ננסי קרי גרג (Nancy J. Currie)
מומחה למשימה: ארצות הברית ג'יימס ניומן (James H. Newman)
מומחה למשימה: ארצות הברית ריצ'רד לינהן (Richard M. Linnehan)
מומחה למשימה: ארצות הברית מייקל מסימינו (Michael J. Massimino)
המשימה

השיגור היה מתוכנן ל-21 בפברואר 2002. הוא נדחה ל-28 בפברואר מסיבות ניהוליות ובסופו של דבר מעבורת החלל קולומביה שוגרה בהצלחה מכן שיגור 39A במרכז החלל קנדי ב-1 במרץ 2002. לקראת המשימה מעבורת עברה שדרוג ועליה הותקן ציוד חדש.
בתחילת המשימה המעבורת העבירה את טלסקופ החלל האבל למסלול גבוה יותר.
במהלך המשימה התקינו האסטרונאוטים ציוד מדעי חדש:
מצלמה מתקדמת לסריקה
מערך פאנלים סולארים חדש
יחידת בקרת כוח
Cryocooler חדש למצלמת התת-אדום.
לצורך ביצוע עבודות אלו נדרשו 5 פעילויות חוץ רכביות בהם השתתפו גרנספילד, לינהן ומסימינו. בכל פעילות השתתף זוג אסטרונאוטים והיא נמשכה כ-7 שעות.
המעבורת נחתה במסלול נחיתה מס' 15 במרכז החלל קנדי ב-12 במרץ.
ראו גם

משימות מעבורות החלל
טלסקופ החלל האבל לאחר תיקונו במשימת STS-109
אברהם קמונדו

| --- | --- |

 לידה:  1781 קונסטנטינופול 
 פטירה:  30 במרץ 1873 (בגיל 92 בערך) פריז 
 מדינה:  האימפריה העות'מאנית 
 מקום קבורה:  הסקוי(אנ'), קונסטנטינופול
 ידוע בשל:  היותו פילנתרופ ובנקאי
 השקפה דתית:  יהודי
 פרסים והוקרה:  צלב האביר של מסדר פרנץ יוזף 
 
אברהם שלמה קמונדו (1781 - 30 במרץ 1873) היה פילנתרופ יהודי איטלקי והמייסד של משפחת קמונדו.
ביוגרפיה

קמונדו נולד בקונסטנטינופול,  באימפריה העות'מאנית. בשנת 1832 ירש עסק בנקאי והון מאחיו יצחק (שנפטר ללא ילדים), והרחיב אותו באופן משמעותי במהלך חייו, בין השאר באמצעות השקעות בנדל"ן. קמונדו התגורר ברובע גאלאטה עם אשתו קלרה, עימה התחתן ב-25 במאי 1804, ובנם רפאל.
כאשר ונציה הייתה תחת שלטון אוסטרי, הוא קיבל כנתין אוסטרי את התואר אביר מסדר פרנץ יוזף, ובשנת 1854, כנציג הקהילה האוסטרית של קונסטנטינופול, הוא ומשפחתו נסעו לווינה כדי להשתתף בחתונה של הקיסר פרנץ יוזף. בשל הזיקה התרבותית וההיסטורית לאיטליה וב-18 בנובמבר 1865, הוא וכל בני משפחתו קיבלו אזרחות איטלקית. כאשר ונציה הפכה שוב לטריטוריה איטלקית, קמונדו, כאזרח ונציאני, העניק מתנות גדולות למספר מוסדות פילנתרופיים איטלקיים, אשר כהוקרה העניק לו המלך ויקטור עמנואל את התואר רוזן ב-28 באפריל 1867, עם הזכות להעביר את התואר לבן הבכור במשפחה.